**Henry Karjalainen** (s. 5. elokuuta 1995 Lappeenranta) on suomalainen jääkiekkoilija, joka pelaa Mestis-joukkue Imatran Ketterässä. Hän on pelipaikaltaan vasen laitahyökkääjä.

Ura
---

Karjalainen on Saimaan Pallon kasvatti. Hän siirtyi kaudeksi 2010–2011 Imatran Ketterän C-nuoriin, mutta palasi kuitenkin kesken kauden SaiPaan ja siirtyi seuran B-nuoriin. Kaudella 2012–2013 hän oli seuran B-nuorten paras pistemies tehoilla 17+31=48. Kaudella 2014–2015 Karjalainen oli SaiPan A-nuorten kolmanneksi paras pistemies tehoilla 11+23=34. Hän oli pudotuspeleissä tehoilla 1+7=8 joukkueen paras syöttäjä ja jakoi sisäisen pistepörssin voiton Adam Zbořilin ja Janne Kettusen kanssa. Kaudella 2015–2016 Karjalainen nousi SaiPan varakapteeniksi.

Kaudeksi 2016–2017 Karjalainen teki SaiPan kanssa vuoden mittaisen SM-liigasopimuksen. Hän pelasi ensimmäisen miesten pääsarjaottelunsa Mestarien liigassa 4. syyskuuta 2016 ruotsalaista Luleå HF:ää vastaan. Karjalainen merkittiin SaiPan 13. hyökkääjäksi. SM-liigadebyyttinsä hän teki 14. helmikuuta 2017 Oulun Kärppiä vastaan. Karjalainen merkittiin SaiPan nelosketjun oikeaan laitaan Janne Kettusen ja Antton Mönkäreen viereen. Hän sai ottelussa jääaikaa 11.54 minuuttia. Liigauransa avausmaalin Karjalainen teki 9. maaliskuuta 2017 runkosarjan kolmanneksi viimeisellä kierroksella KooKoota vastaan. Hänen osumansa jäi SaiPan 1–7-murskatappioon päättyneessä ottelussa joukkueen ainoaksi maaliksi. Mikko Myllykoski valitsi Karjalaisen ottelun Alumnien tähtien kolmostähdeksi. Hän pelasi kauden aikana SM-liigassa 11 runkosarjaottelua tehden yhden maalin sekä yhden ottelun CHL:ssä. Suurimman osan kaudestaan Karjalainen pelasi SaiPan A-nuorissa. Hän oli tehoilla 6+25=31 joukkueen paras syöttäjä ja toiseksi paras pistemies Antton Mönkäreen jälkeen.

Karjalainen siirtyi kaudeksi 2017–2018 vuoden mittaisella sopimuksella Mestis-joukkue TUTO Hockeyn riveihin. Hän pelasi joukkueessa alkukaudella vain kuusi ottelua, kunnes Karjalaisen sopimus purettiin lokakuussa 2017, jolloin hän siirtyi kahden viikon try-outille Mestiksen nousijajoukkue Imatran Ketterään. Karjalaisen koejakso ei tuonut hänelle jatkosopimusta. Marraskuussa hän siirtyi loppukauden sopimuksella Suomi-sarjajoukkue Kotkan Titaaneihin.

Syksyllä 2018 Karjalainen harjoitteli Ketterän Mestis-joukkueen kanssa, kunnes syyskuussa hän teki joukkueen kanssa kauden 2018–2019 kattavan sopimuksen. Hän murtautui Mestis-tasolle ja teki 38 runkosarjaottelussa tehot 7+10=17 ja 14 playoff-ottelussa tehot 3+8=11. Karjalainen voitti kauden päätteeksi Mestiksen mestaruuden. Hän voitti kauden aikana myös Suomen Cupin, kuten myös seuraavalla kaudella 2019–2020. Toukokuussa 2020 Karjalainen teki Ketterän kanssa 1+1-vuotisen jatkosopimuksen. Kaudella 2020–2021, viidennessä finaaliottelussa 29. huhtikuuta 2021 Kokkolan Hermestä vastaan hän onnistui tekemään kypärätempun, kun Ketterä voitti Mestiksen mestaruuden murskalukemin 8–3. Hänen kolmas maalinsa syntyi ylivoimalla. Toukokuussa 2021 Karjalainen teki joukkueen kanssa vuoden mittaisen jatkosopimuksen.

Kaudella 2021–2022 Karjalainen voitti koko Mestiksen piste- (Jouni Rinne -palkinto) ja syöttöpörssin tehoilla 15+44=59. Hän voitti myös Ketterän sisäisen tehotilaston lukemalla +24. Karjalainen voitti kauden päätteeksi Mestiksen mestaruuden. Hänet äänestettiin sarjan ensimmäiseen tähdistökentälliseen. Karjalainen voitti kauden aikana myös Suomen Cupin. Hän pelasi kauden aikana myös yhden ottelun lainalla SaiPan SM-liigajoukkueessa helmikuussa 2022, kun joukkueessa oli poissaoloja koronavirustartuntojen ja -altistumisten vuoksi.

Toukokuussa 2022 Karjalainen siirtyi 1+1-vuotisella ja syyskuun loppuun asti kestävän tryoutin sisältävällä sopimuksella SM-liigajoukkue Vaasan Sportiin, jossa hän oli harjoitellut jo edellisenä talvena. Karjalainen ei pelannut joukkueessa yhtään sarjaottelua ja muutamaa päivää ennen koejaksonsa päättymistä hänen uutisoitiin jääneen ilman sopimusta. Pari päivää myöhemmin Karjalainen palasi loppukauden 2022–2023 kattavalla sopimuksella Ketterän Mestis-joukkueeseen.

Muuta
-----

Karjalaisen isä Harri on entinen alempien sarjojen hyökkääjä.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | SaiPa | A-SM | 43 | 2 | 9 | 11 | 22 | – | – | – | – | – |
| 2014–2015 | SaiPa | A-SM | 45 | 11 | 23 | 34 | 80 | 7 | 1 | 7 | 8 | 4 |
| 2015–2016 | SaiPa | A-SM | 44 | 11 | 22 | 33 | 34 | 2 | 0 | 1 | 1 | 2 |
| 2016–2017 | SaiPa | A-SM | 31 | 6 | 25 | 31 | 50 | – | – | – | – | – |
|  | SaiPa | SM-liiga | 11 | 1 | 0 | 1 | 2 | – | – | – | – | – |
| 2017–2018 | TUTO Hockey | Mestis | 6 | 0 | 0 | 0 | 4 | – | – | – | – | – |
|  | Ketterä | Mestis | 5 | 0 | 0 | 0 | 4 | – | – | – | – | – |
|  | Titaanit | Suomi-sarja | 21 | 12 | 17 | 29 | 10 | 3 | 1 | 1 | 2 | 4 |
| 2018–2019 | Ketterä | Mestis | 38 | 7 | 10 | 17 | 22 | 14 | 3 | 8 | 11 | 10 |
| 2019–2020 | Ketterä | Mestis | 34 | 5 | 23 | 28 | 58 | – | – | – | – | – |
| 2020–2021 | Ketterä | Mestis | 30 | 8 | 14 | 22 | 38 | 9 | 6 | 4 | 10 | 20 |
| 2021–2022 | Ketterä | Mestis | 51 | 15 | 44 | 59 | 30 | 17 | 3 | 8 | 11 | 10 | Ykköstähdistö |
|  | SaiPa | SM-liiga | 1 | 0 | 0 | 0 | 0 | – | – | – | – | – |
| 2 kautta | yhteensä | SM-liiga | 12 | 1 | 0 | 1 | 2 | – | – | – | – | – |
| 5 kautta | yhteensä | Mestis | 154 | 35 | 91 | 126 | 148 | 40 | 12 | 20 | 32 | 40 |

Lähteet
-------

* Henry Karjalainen The Internet Hockey Databasessa (englanniksi)
* Henry Karjalainen Eurohockey-sivustolla (englanniksi)
* Henry Karjalainen *Elite Prospects*. Everysport Media Group AB.  (englanniksi)

### Viitteet

1. 1 2  Silventoinen, Juho: Henry Karjalainen jatkaa Imatralla – "Takuuvarma koko perheen viihdepaketti" *Jatkoaika.com*.  15.5.2020. Jatkoaika r.y. Viitattu 15.5.2020.
2. 1 2  Henry Karjalainen siirtyy Titaaneihin *titaanit.fi*.  24.11.2017. Kotkan Titaanit – HK Titaanit ry. Viitattu 18.9.2018.
3. 1 2 3 4 5  Henry Karjalainen *Elite Prospects*. Everysport Media Group AB.  (englanniksi)
4. ↑  Elite Prospects - SaiPa U18 *eliteprospects.com*. Everysport Media Group AB. Viitattu 24.5.2019. (englanniksi)
5. ↑  Elite Prospects - SaiPa U20 *eliteprospects.com*. Everysport Media Group AB. Viitattu 24.5.2019. (englanniksi)
6. ↑  Pelaajat *saipa.fi*. Liiga-SaiPa Oy. Viitattu 4.9.2016.
7. ↑  Matches *championshockeyleague.com*.  4.9.2016. Champions Hockey League (CHL) AG. Viitattu 3.8.2021. (englanniksi)
8. ↑  Kokoonpanot *liiga.fi*.  14.2.2017. Jääkiekon SM-liiga Oy. Viitattu 11.5.2020.
9. ↑  Ottelutilastot *liiga.fi*.  14.2.2017. Jääkiekon SM-liiga Oy. Viitattu 15.2.2017.
10. ↑  Otteluseuranta *liiga.fi*.  9.3.2017. Jääkiekon SM-liiga Oy. Viitattu 9.3.2017.
11. ↑  Elite Prospects - SaiPa U20 *eliteprospects.com*. Everysport Media Group AB. Viitattu 24.5.2019. (englanniksi)
12. ↑  TUTOlle viisi uutta vahvistusta - Arkiomaa ja Näppi matkaavat Turkuun *Jatkoaika.com*.  20.5.2017. Jatkoaika r.y. Viitattu 21.5.2017.
13. ↑  Henry Karjalainen try-outille Ketterään *kettera.net*.  16.10.2017. Imatran Ketterä Oy. Viitattu 16.10.2017.
14. ↑  Iso-Mustajärvi ja Vuoti keskiviikkona SaiPassa *kettera.net*.  31.10.2017. Imatran Ketterä Oy. Viitattu 31.10.2017.
15. ↑  Kolme uutta pelaajasopimusta *kettera.net*.  18.9.2018. Imatran Ketterä Oy. Viitattu 18.9.2018.
16. ↑  Liikanen, Tero: Ketterä murskaavan tehokkaasti Mestiksen mestariksi − Hermes taipui toisen erän ilotulituksessa *Jatkoaika.com*.  29.4.2021. Jatkoaika r.y. Viitattu 3.8.2021.
17. ↑  Ensimmäiset jatkosopimukset kaudelle 2021-2022 *kettera.net*.  9.5.2021. Imatran Ketterä Oy. Viitattu 3.8.2021.
18. ↑  Elite Prospects - Ketterä *eliteprospects.com*. Everysport Media Group AB. Viitattu 9.5.2022. (englanniksi)
19. ↑  SaiPalle laina-apua Ketterästä ja IPK:sta *saipa.fi*.  5.2.2022. Liiga-SaiPa Oy. Viitattu 9.5.2022.
20. ↑  Karjalainen liittyy Sportin kesätreeneihin try out -sopimuksella *vaasansport.fi*.  6.5.2022. Hockey-Team Vaasan Sport Oy. Viitattu 9.5.2022.
21. ↑  Hurmerinta, Eero: Mestiksen pistepörssin voittajan kyvyt eivät riittäneet Sportille − tiet eroavat try-outin jälkeen *Jatkoaika.com*.  26.9.2022. Jatkoaika r.y. Viitattu 26.9.2022.
22. ↑  Karjalainen palaa Ketterään *Jatkoaika.com*.  28.9.2022. Jatkoaika r.y. Viitattu 29.9.2022.
23. ↑  Harri Karjalainen *Elite Prospects*. Everysport Media Group AB.  (englanniksi)